pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาลเร่งพัฒนาความมั่นคงของประเทศและประชาชน
วันพุธที่ 14 สิงหาคม 2562
รัฐบาลเร่งพัฒนาความมั่นคงของประเทศและประชาชน
วันพุธที่ 14 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลสานต่อนโยบายเน็ตประชารัฐเพื่อยกระดับคุณภาพชีวิตของประชาชนในท้องถิ่น และส่งเสริมความปลอดภัยด้านข้อมูลข่าวสารโดยสนับสนุนการจัดตั้งศูนย์ป้องกันข่าวปลอม รวมทั้งจะเพิ่มพื้นที่ป่าและพื้นที่สีเขียว ห้ามนําเข้าขยะอิเล็กทรอนิกส์ และบูรณาการวางแผนบริหารจัดการน้ํา 20 ปี ด้วยศาสตร์พระราชา มุ่งเน้นการพัฒนาทักษะฝีมือแรงงานที่สอดคล้องกับเทคโนโลยีและความต้องการของตลาดแรงงาน แก้ไขปัญหาความไม่สงบในพื้นที่จังหวัดชายแดนภาคใต้ตามแนวพระราชดําริ “เข้าใจ เข้าถึง พัฒนา” รวมทั้งส่งเสริมให้ผู้ว่าราชการจังหวัดเร่งยกระดับคุณภาพชีวิตและความเป็นอยู่ของประชาชน โดยเฉพาะด้านการศึกษาและการพัฒนาเศรษฐกิจฐานรากให้ดียิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ต่อยอดมรดกภูมิปัญญาทางวัฒนธรรม สร้างเส้นทางท่องเที่ยวสู่เมืองรอง
วันอังคารที่ 17 เมษายน 2561
ต่อยอดมรดกภูมิปัญญาทางวัฒนธรรม สร้างเส้นทางท่องเที่ยวสู่เมืองรอง
เอกลักษณ์ภูมิปัญญาท้องถิ่นที่มีความโดดเด่นของแต่ละจังหวัด เพื่อนําไปเชื่อมโยงกับการจัดกิจกรรมการท่องเที่ยว
ต่อยอดมรดกภูมิปัญญาทางวัฒนธรรม สร้างเส้นทางท่องเที่ยวสู่เมืองรอง
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี มอบหมายให้กระทรวงการท่องเที่ยวและกีฬา กระทรวงวัฒนธรรม และกระทรวงมหาดไทย ไปค้นหาเอกลักษณ์ภูมิปัญญาท้องถิ่นที่มีความโดดเด่นของแต่ละจังหวัด เพื่อนําไปเชื่อมโยงกับการจัดกิจกรรมการท่องเที่ยว เจาะกลุ่มนักท่องเที่ยวทั้งชาวไทยและต่างชาติที่สนใจรากเหง้าและวิถีชีวิตแบบไทย โดยเฉพาะในเมืองรอง 55 จังหวัด โดยอาจใช้บัญชีมรดกภูมิปัญญาทางวัฒนธรรมของชาติ เช่น ประเพณีปอยส่างลอง จ.แม่ฮ่องสอน การทํากลองเอกราช จ.อ่างทอง การเล่นสะบ้า จ.สมุทรปราการ และวายังกูเละ จ.ยะลา ไปสร้างเรื่องราวและจัดแผนกิจกรรมการท่องเที่ยว พร้อมจัดหาสิ่งอํานวยความสะดวกรองรับ เพื่อให้เป็นทางเลือกให้แก่นักท่องเที่ยว ช่วยสร้างรายได้ให้แก่ชุมชน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“กยศ. ชี้แจงกรณีนักศึกษานครศรีธรรมราชร้องเรียนไม่ได้รับเงินกู้ยืม”
วันพฤหัสบดีที่ 7 กุมภาพันธ์ 2562
“กยศ. ชี้แจงกรณีนักศึกษานครศรีธรรมราชร้องเรียนไม่ได้รับเงินกู้ยืม”
กองทุนเงินให้กู้ยืมเพื่อการศึกษา (กยศ.) ชี้แจงสาเหตุและเร่งให้ความช่วยเหลือกรณีนักศึกษาผู้กู้ยืมของมหาวิทยาลัยเฉลิมกาญจนานครศรีธรรมราชที่ไม่ได้รับเงินกู้ยืม
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา เปิดเผยว่า “จากกรณีที่นักศึกษาผู้กู้ยืมรายใหม่ชั้นปีที่ 1 ปีการศึกษา 2561 ของมหาวิทยาลัยเฉลิมกาญจนานครศรีธรรมราช ร้องเรียนต่อศูนย์ดํารงธรรมจังหวัดนครศรีธรรมราชว่าไม่ได้รับเงินกู้ยืมจากกองทุนเงินให้กู้ยืมเพื่อการศึกษา (กยศ.) นั้น กองทุนขอชี้แจงว่ามหาวิทยาลัยเฉลิมกาญจนานครศรีธรรมราช เป็นสถานศึกษานอกที่ตั้งของมหาวิทยาลัยเฉลิมกาญจนาศรีสะเกษ โดยสาเหตุที่นักศึกษายังไม่ได้รับเงินกู้ยืมเป็นสาเหตุเดียวกันกับที่ศรีสะเกษ กล่าวคือสถานศึกษาดังกล่าวยังมีข้อติดขัดในการดําเนินการตามเงื่อนไขของระเบียบคณะกรรมการกองทุนเงินให้กู้ยืมเพื่อการศึกษาว่าด้วยหลักเกณฑ์ วิธีการ และเงื่อนไขในการที่สถานศึกษาจะเข้าร่วมดําเนินงานกับกองทุน พ.ศ.2560 ซึ่งปัจจุบันนักศึกษาผู้กู้ยืมรายเก่าเลื่อนชั้นปีทุกรายได้รับเงินกู้ยืมไปแล้วส่วนผู้กู้ยืมรายใหม่ในปีการศึกษา 2561 ยังไม่สามารถดําเนินการให้กู้ยืมได้
ทั้งนี้ กองทุนได้เชิญผู้บริหารของมหาวิทยาลัยเฉลิมกาญจนามาประชุมร่วมหารือเพื่อแก้ไขปัญหาต่างๆ ให้กับนักศึกษาอย่างเร่งด่วน อีกทั้ง กองทุนได้ประสานขอเอกสารคําขอกู้ยืมของนักศึกษาจากมหาวิทยาลัยเฉลิมกาญจนาทุกแห่งมาตรวจสอบความถูกต้องก่อนนําเสนอแนวทางการแก้ไขต่อคณะอนุกรรมการกํากับและประเมินสถานศึกษาที่เข้าร่วมการดําเนินงานกองทุน และคณะกรรมการกองทุนฯ พิจารณาเรื่องดังกล่าว โดยคาดว่าจะสามารถดําเนินการแก้ไขปัญหาดังกล่าวได้ภายในกลางเดือนมีนาคมนี้
อนึ่ง ด้านความคืบหน้าเรื่องการหักเงินเดือนข้าราชการที่จ่ายตรงกรมบัญชีกลางตั้งแต่เดือนธันวาคมที่ผ่านมานั้น ทําให้ผลการรับชําระหนี้เป็นไปตามเป้าหมายกว่า 200 ล้านบาทต่อเดือน ส่วนในเดือนกุมภาพันธ์นี้ กองทุนได้แจ้งการหักเงินเดือนจากภาคเอกชนรายใหญ่และองค์กรปกครองส่วนท้องถิ่นทั่วประเทศ ซึ่งกองทุนได้รับความร่วมมือเป็นอย่างดีจากทุกหน่วยงานที่เกี่ยวข้องและโดยเฉพาะกรมสรรพากรในการพัฒนาระบบการรับชําระเงินคืน สําหรับองค์กรนายจ้างเพื่อหักเงินเดือนนําส่งกองทุน (e-PaySLF) โดยองค์กรนายจ้างที่ได้รับหนังสือแจ้งการหักเงินเดือนจากกองทุนสามารถสมัครเข้าใช้ระบบได้ตั้งแต่บัดนี้ เป็นต้นไป ดูรายละเอียดได้ที่ www.studentloan.or.th หรือสอบถามเพิ่มเติมได้ที่ Line@กยศ. หักเงินเดือน” ผู้จัดการ กยศ. กล่าวในที่สุด
รัฐบาลไทย-ข่าวทำเนียบรัฐบาล-กรมทางหลวงชนบทดำเนินโครงการขยายทางหลวงชนบท สาย ปท.3004 จังหวัดปทุมธานี
วันพุธที่ 24 พฤษภาคม 2560
กรมทางหลวงชนบทดําเนินโครงการขยายทางหลวงชนบท สาย ปท.3004 จังหวัดปทุมธานี
กรมทางหลวงชนบท (ทช.) กระทรวงคมนาคม ดําเนินโครงการขยายทางหลวงชนบท สาย ปท.3004 แยกทางหลวงหมายเลข 305 - บ้านลําลูกกา อําเภอธัญบุรี และลําลูกกา จังหวัดปทุมธานี ระยะทาง 10.408 กิโลเมตร เพื่อเชื่อมโยงโครงข่ายทางหลวงชนบทให้สมบูรณ์ และรองรับการขยายตัวของชุมชน
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า ทช. ได้ศึกษาและจัดทําแผนแม่บทการพัฒนาโครงสร้างพื้นฐานเพื่อสนับสนุนยุทธศาสตร์โลจิสติกส์ โดยดําเนินโครงการขยายทางหลวงชนบท สาย ปท.3004 แยกทางหลวงหมายเลข 305 - บ้านลําลูกกา อําเภอธัญบุรี และลําลูกกา จังหวัดปทุมธานี ระยะทาง 10.408 กิโลเมตร งบประมาณ 445.200 ล้านบาท ลักษณะโครงการฯ จะขยายถนนจาก 2 ช่องจราจร เป็น 4 ช่องจราจร เพื่อเชื่อมทางหลวงหมายเลข 305 กับทางหลวงหมายเลข 3312 ก่อสร้างเป็นผิวจราจรลาดยางแอสฟัลต์ติกคอนกรีต พร้อมสะพานคอนกรีตเสริมเหล็กข้ามคลองรังสิต ที่ กม.0+047 ขนาด 5 ช่องจราจร ระบบระบายน้ํา ไฟฟ้าแสงสว่าง เครื่องหมายจราจร และสิ่งอํานวยความปลอดภัย ปัจจุบันอยู่ระหว่างการสํารวจพื้นที่ ตรวจสอบตําแหน่ง จุดพิกัด ระดับของหมุดหลักฐาน และค่าระดับดินเดิม เพื่อรวบรวมข้อมูลก่อนดําเนินโครงการฯ โดยประสานงานกับหน่วยงานในพื้นที่ เพื่อให้การก่อสร้างดําเนินไปตามแผนและลดผลกระทบต่อประชาชน คาดว่าโครงการฯ จะแล้วเสร็จปลายปี 2562
เมื่อโครงการฯ แล้วเสร็จ จะช่วยเพิ่มศักยภาพสายทาง และเชื่อมโครงข่ายโลจิสติกส์ให้สมบูรณ์ รองรับการเจริญเติบโตทางเศรษฐกิจ การท่องเที่ยว ลดปริมาณการจราจรบนทางหลวงหมายเลข 305 และทางหลวงหมายเลข 3312 รวมทั้งรองรับการเดินทาง การขนส่งสินค้าจากภาคเหนือผ่านทางหลวงหมายเลข 352 และทางหลวงหมายเลข 305 และภาคตะวันออกผ่านทางหลวงหมายเลข 3312
รัฐบาลไทย-ข่าวทำเนียบรัฐบาล-กลไกขับเคลื่อนการงดให้ถุงพลาสติก
วันจันทร์ที่ 18 พฤศจิกายน 2562
กลไกขับเคลื่อนการงดให้ถุงพลาสติก
วันอาทิตย์ที่ 17 พฤศจิกายน 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลรณรงค์งดให้ถุงพลาสติกในห้างสรรพสินค้า ซุปเปอร์มาร์เก็ต และร้านสะดวกซื้อ ตั้งแต่วันที่ 1 ม.ค. 63 เป็นต้นไป โดยเป็นความร่วมมือระหว่างภาครัฐและภาคีเครือข่ายภาคเอกชนเพื่อลดและเลิกใช้พลาสติกแบบใช้ครั้งเดียว ซึ่งก่อให้เกิดผลกระทบต่อสิ่งแวดล้อมภายใต้ Roadmap การจัดการขยะพลาสติก พ.ศ. 2561 – 2573 พร้อมประชาสัมพันธ์สร้างการรับรู้ และความเข้าใจกับผู้บริโภคและผู้ประกอบการ รวมทั้งกําหนดวิธีการปฏิบัติที่ชัดเจน โดยคาดว่าจะช่วยลดปริมาณขยะถุงพลาสติกหูหิ้วลง 45,000 ล้านใบ/ปี ลดปริมาณขยะที่ต้องนําไปกําจัด 225,000 ตัน/ปี สามารถประหยัดงบประมาณในการจัดการขยะมูลฝอยได้ 340 ล้านบาท/ปี
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.อุตฯ แจงข่าวลือโลกโซเชียลอีกครั้ง กรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า ย้ำกระทรวงฯ ไม่เคยมีนโยบายกระตุ้นลักษณะนี้ ขอความร่วมมือประชาชนตรวจสอบข่าวก่อนแชร์
วันอังคารที่ 24 ตุลาคม 2560
ก.อุตฯ แจงข่าวลือโลกโซเชียลอีกครั้ง กรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า ย้ํากระทรวงฯ ไม่เคยมีนโยบายกระตุ้นลักษณะนี้ ขอความร่วมมือประชาชนตรวจสอบข่าวก่อนแชร์
ก.อุตฯ แจงข่าวลือโลกโซเชียลอีกครั้ง กรณีขึ้นภาษีรถเก่าเกิน 7 ปี กระตุ้นยอดขายรถใหม่เป็นข่าวเก่า ย้ํากระทรวงฯ ไม่เคยมีนโยบายกระตุ้นลักษณะนี้ ขอความร่วมมือประชาชนตรวจสอบข่าวก่อนแชร์
นางสาวนิสากร จึงเจริญธรรม รองปลัดกระทรวงอุตสาหกรรม และโฆษกกระทรวงอุตสาหกรรม กล่าวถึงกรณีที่มีข่าวในสังคมออนไลน์ เกี่ยวกับนโยบายการขึ้นภาษีรถยนต์และรถจักรยานยนต์ประจําปี (โดยเฉพาะรถยนต์อายุเกิน 7 ปี) และกระตุ้นให้ผู้บริโภคซื้อรถรุ่นใหม่ โดยเฉพาะรถยนต์ประหยัดพลังงาน (Eco Car) ที่ช่วยรักษาสิ่งแวดล้อมและราคาไม่แพงนั้น ว่าข่าวดังกล่าวไม่เป็นความจริงแต่อย่างใด กระทรวงฯ ไม่เคยมีนโยบายดังกล่าว โดยเชื่อว่าน่าจะเป็นความเข้าใจที่คลาดเคลื่อน “กระทรวงฯ ขอยืนยันว่าไม่เคยมีนโยบายเช่นนี้มาก่อน เข้าใจว่าข่าวนี้น่าจะเป็นข่าวเก่า เมื่อปี 2559 ในช่วงที่สํานักงานเศรษฐกิจอุตสาหกรรมแถลงดัชนีอุตสาหกรรมรายเดือน ประจําเดือนเมษายน 2559 จึงขอให้ประชาชนตรวจสอบข้อเท็จจริงก่อนเชื่อและส่งต่อข่าวนั้นๆ เพื่อป้องกันความสับสนที่อาจจะเกิดขึ้น” โฆษกกระทรวงอุตสาหกรรม กล่าวทิ้งท้าย
รัฐบาลไทย-ข่าวทำเนียบรัฐบาล-พิธีถวายพระพรเนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2563
วันพุธที่ 3 มิถุนายน 2563
พิธีถวายพระพรเนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2563
ก.อุตฯ ร่วมลงนามถวายพระพรเนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ พระบรมราชินี 3 มิถุนายน 2563
วันนี้ (3 มิถุนายน 2563) เวลา 09.00 น. นายสุรพล ชามาตย์ รองปลัดกระทรวงอุตสาหกรรม พร้อมด้วยคณะผู้บริหารของกระทรวงอุตสาหกรรม ร่วมลงนามถวายพระพรชัยมงคลและถวายแจกันดอกไม้ เนื่องในโอกาสวันเฉลิมพระชนมพรรษา สมเด็จพระนางเจ้าสุทิดา พัชรสุธาพิมลลักษณ
พระบรมราชินี 3 มิถุนายน 2563 ณ ศาลาหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-สธ.แนะนำขับขี่ปลอดภัย คาดเข็มขัดนิรภัย สวมหมวกกันน็อคทุกครั้ง
วันศุกร์ที่ 16 พฤศจิกายน 2561
สธ.แนะนําขับขี่ปลอดภัย คาดเข็มขัดนิรภัย สวมหมวกกันน็อคทุกครั้ง
กระทรวงสาธารณสุข แนะนําประชาชน ขับขี่รถยนต์ คาดเข็มขัดนิรภัย ขี่จักรยานยนต์ สวมหมวกกันน็อค  ทุกครั้ง ลดความรุนแรงการบาดเจ็บหากเกิดอุบัติเหตุ
กระทรวงสาธารณสุข แนะนําประชาชน ขับขี่รถยนต์ คาดเข็มขัดนิรภัย ขี่จักรยานยนต์ สวมหมวกกันน็อค ทุกครั้ง ลดความรุนแรงการบาดเจ็บหากเกิดอุบัติเหตุ
วันนี้ (16 พฤศจิกายน 2561) นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ภายหลังเยี่ยมผู้บาดเจ็บจากอุบัติเหตุรถจักรยานยนต์ชนกับรถยนต์ ซึ่งได้ให้การช่วยเหลือผู้บาดเจ็บระหว่างเดินทางไปถวายผ้าพระกฐินพระราชทานของกระทรวงสาธารณสุข ประจําปี 2561 ณ วัดบางกระเบา จังหวัดปราจีนบุรี ที่บริเวณถนนสายรอง แยกคลองบางหอย อ.เมือง จ.นครนายก พร้อมแจ้ง 1669 รับไปรักษาต่อที่โรงพยาบาลนครนายก ว่า ขณะนี้ผู้บาดเจ็บอาการปลอดภัย ได้รับบาดเจ็บเล็กน้อย ไม่มีอาการทางสมอง เนื่องจากสวมกันน็อค ขณะขับขี่จักรยานยนต์ กระทรวงสาธารณสุข จึงได้เร่งรณรงค์ให้ประชาชนตระหนักถึงการขับขี่ปลอดภัย ปฏิบัติตามกฎจราจร ขณะขับรถยนต์คาดเข็มขัดนิรภัย ขับขี่จักรยานยนต์ สวมหมวกกันน็อคทุกครั้ง เพื่อลดการบาดเจ็บรุนแรงหากเกิดอุบัติเหตุ
"กรณีนี้ นับเป็นตัวอย่างที่ดีของการขับขี่มอเตอร์อย่างปลอดภัยโดยสวมหมวกกันน็อค ซึ่งขณะเกิดเหตุผู้บาดเจ็บศีรษะฟาดพื้น ทําให้ไม่ได้รับบาดเจ็บที่ศีรษะ จึงขอให้ผู้ขับขี่มอเตอร์ไซค์สวมหมวกกันน็อคทุกครั้ง แม้ว่าจะเป็นระยะทางใกล้ๆในหมู่บ้านก็ตาม" ปลัดกระทรวงสาธารณสุขกล่าว
*******************************16 พฤศจิกายน 2561
รัฐบาลไทย-ข่าวทำเนียบรัฐบาล-สมอ. ลงพื้นที่ให้ความรู้ร้านค้า20 บาท ขายยังไงไม่ถูกจับ
วันศุกร์ที่ 19 มิถุนายน 2563
สมอ. ลงพื้นที่ให้ความรู้ร้านค้า20 บาท ขายยังไงไม่ถูกจับ
สมอ. ลงพื้นที่ร่วมกับจังหวัดแพร่ ให้ความรู้ร้านค้า 20 บาท และร้านค้าทั่วไป ขายสินค้าอย่างไรให้ถูกกฎหมาย บรรเทาความเดือดร้อนให้ร้านค้าในพื้นที่
นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ตามที่มีร้านจําหน่ายสินค้าทุกชิ้น 20 บาท ในจังหวัดแพร่ ได้ออกมาแฉถึงพฤติกรรมการรับส่วยของเจ้าหน้าที่รัฐหน่วยงานหนึ่ง ได้เข้าตรวจค้นภายในร้าน และพบสินค้าที่ไม่ได้มาตรฐานผลิตภัณฑ์อุตสาหกรรม (มอก.) จํานวน 4 รายการ ซึ่งเป็นของเล่น โดยแจ้งข้อกล่าวหาว่า มีสินค้าเพื่อจําหน่ายซึ่งผลิตภัณฑ์อุตสาหกรรมที่ไม่ได้รับอนุญาตให้ทํา หรือนําเข้ามาเพื่อจําหน่ายในราชอาณาจักร เป็นการฝ่าฝืน พ.ร.บ.มาตรฐานผลิตภัณฑ์
อุตสาหกรรม พ.ศ.2511 สร้างความเดือดร้อนให้ร้านค้าจํานวนมากในพื้นที่ นั้น กระทรวงอุตสาหกรรม ได้มอบหมายให้ สมอ. ซึ่งมีหน้าที่ในการตรวจควบคุมการจําหน่ายสินค้าในท้องตลาดลงพื้นที่จังหวัดแพร่ทันที เพื่อให้ความรู้ร้านค้าถึงขั้นตอนการตรวจของเจ้าหน้าที่ที่ถูกต้อง และข้อกฎหมายที่เกี่ยวข้องกับร้านจําหน่าย รวมถึงแนะนําวิธีการปฏิบัติที่ถูกต้องหากต้องขายสินค้าที่มี มอก. เพื่อสร้างความเข้าใจ และให้ความมั่นใจในการดําเนินงานของ สมอ.
เลขาธิการ สมอ. กล่าวเพิ่มเติมว่า การลงพื้นที่จังหวัดแพร่ในวันนี้ (18 มิถุนายน 2563) สมอ. ได้รับความร่วมมือจากผู้ว่าราชการจังหวัดแพร่ (นางกานต์เปรมปรีด์ ชิตานนท์) ในการเชิญร้านค้าที่ได้รับผลกระทบในพื้นที่ทั้งร้าน 20 บาท และร้านค้าทั่วไปที่ขายสินค้าที่ สมอ. ควบคุม ทั้ง 115 รายการ อาทิ ของเล่น เครื่องใช้ไฟฟ้าและอิเล็กทรอนิกส์ หมวกกันน็อก ท่อไอเสีย และปลั๊กพ่วง เป็นต้น เข้าร่วมหารือและรับฟังการบรรยายให้ความรู้จาก สมอ. ซึ่งมีร้านค้าสนใจเข้าร่วมงานเป็นจํานวนมาก ทั้งนี้ ภายหลังสถานการณ์โควิด 19 คลี่คลาย สมอ. มีแผนให้ความรู้แก่ร้านค้าทั่วประเทศอย่างต่อเนื่อง รวมทั้งการตรวจติดตามศูนย์กระจายสินค้าเพื่อป้องกันการส่งสินค้าที่ไม่ได้มาตรฐานให้ร้านค้า 20 บาท
เลขาธิการ สมอ. กล่าวย้ําถึงร้านค้าอีกว่า “ในการตรวจร้านจําหน่ายสินค้าตาม พ.ร.บ. มาตรฐานผลิตภัณฑ์อุตสาหกรรมฯ ของ สมอ. นั้น จะไม่มีการแจ้งให้ทราบล่วงหน้า โดยร้านค้าสามารถขอดูบัตรพนักงานเจ้าหน้าที่ซึ่งได้รับการแต่งตั้งจากรัฐมนตรีว่าการกระทรวงอุตสาหกรรม ซึ่งจะไม่ใช่บัตรข้าราชการ หากไม่มีบัตรดังกล่าวจะไม่มีอํานาจดําเนินการตรวจร้านค้าของท่านตาม พรบ. มาตรฐานผลิตภัณฑ์อุตสาหกรรมได้ และหากพบการกระทําความผิด จะต้องดําเนินการเปรียบเทียบปรับที่ สมอ. เท่านั้น ไม่สามารถเรียกเก็บเงินค่าปรับ ณ สถานที่จําหน่ายได้ จึงขอประชาสัมพันธ์ไปยังร้านค้า หากมีเจ้าหน้าที่ไม่ว่าจากหน่วยงานใดเข้าตรวจสอบ ให้ขอดูบัตรพนักงานเจ้าหน้าที่ก่อนเข้าตรวจร้านของท่าน ทั้งนี้ ท่านจะต้องหมั่นตรวจสอบสินค้าที่จําหน่ายในร้านของท่านอย่างสม่ําเสมอด้วยว่าเป็นสินค้าที่ สมอ. ควบคุมหรือไม่ หากพบว่าเป็นสินค้าที่ สมอ. ควบคุม ต้องดูว่ามีการแสดงเครื่องหมาย มอก. แบบบังคับ
ที่สินค้าหรือไม่ หากไม่มีต้องไม่นํามาจําหน่ายในร้านเด็ดขาด” เลขาธิการ สมอ. กล่าว
รัฐบาลไทย-ข่าวทำเนียบรัฐบาล-ผู้ช่วยปลัดกระทรวงดิจิทัลฯ เชื่อมความสัมพันธ์ทางการฑูตระหว่างไทยกับเดนมาร์ค
วันพฤหัสบดีที่ 1 พฤศจิกายน 2561
ผู้ช่วยปลัดกระทรวงดิจิทัลฯ เชื่อมความสัมพันธ์ทางการฑูตระหว่างไทยกับเดนมาร์ค
ผู้ช่วยปลัดกระทรวงดิจิทัลฯ
p.p1 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000}
p.p2 {margin: 0.0px 0.0px 0.0px 0.0px; font: 18.0px Helvetica; -webkit-text-stroke: #000000; min-height: 22.0px}
p.p3 {margin: 0.0px 0.0px 0.0px 0.0px; font: 16.0px Helvetica; color: #232323; -webkit-text-stroke: #232323}
p.p4 {margin: 0.0px 0.0px 0.0px 0.0px; font: 16.0px Helvetica; color: #232323; -webkit-text-stroke: #232323; min-height: 19.0px}
p.p5 {margin: 0.0px 0.0px 0.0px 0.0px; text-align: center; font: 16.0px Helvetica; -webkit-text-stroke: #000000}
span.s1 {font-kerning: none}
span.s2 {font: 18.0px Helvetica; font-kerning: none; color: #000000; -webkit-text-stroke: 0px #000000}
span.s3 {font: 18.0px Helvetica; font-kerning: none}
นายขจิต สุขุม ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอี) ให้การต้อนรับนายปีเตอร์ แซนด์ (Mr. Peter Sand) ที่ปรึกษาด้านการพาณิชย์ หัวหน้าฝ่ายการพาณิชย์ และนางสาวนิปปอน อุมาพร มุกดาเสถียร เจ้าหน้าที่อาวุโสฝ่ายการพาณิชย์ สถานเอกอัครราชทูตเดนมาร์ค ประจําประเทศไทย ณ ห้องประชุม MDES 2 ชั้น 9 กระทรวงดิจิทัลเพื่อเศรษฐกิจและสังคม กรุงเทพฯ เมื่อวันที่ 26 ตุลาคม 2561 โดยได้เข้าพบหารือภายหลังจากที่เคยเข้าพบ เมื่อวันที่ 20 กันยายน 2561 ที่ผ่านมา ทั้งนี้ นายปีเตอร์ แซนด์ ได้สอบถามถึงความคืบหน้าโครงการเน็ตประชารัฐของไทย ซึ่งผู้ช่วยปลัดกระทรวงฯ ได้แจ้งข้อมูลเกี่ยวกับโครงการเน็ตประชารัฐให้ทางเดนมาร์คทราบ รวมทั้งยินดีที่จะประสานงานกับหน่วยงานที่เกี่ยวข้องกับโครงการเน็ตประชารัฐที่เดนมาร์คประสงค์จะหารือเพิ่มเติม เพื่อจะได้มีความร่วมมือที่เป็นรูปธรรมระหว่างไทยและเดนมาร์คต่อไปในอนาคต อีกทั้งเดนมาร์คและไทยจะครบรอบ 160 ปี ความสัมพันธ์ทางการทูต ในวันที่ 11 ธันวาคม 2561 ที่จะถึงนี้ ซึ่งสถานเอกอัครราชทูตเดนมาร์คจะมีการจัดกิจกรรมเพื่อเฉลิมฉลองความสัมพันธ์ดังกล่าว โดยได้เรียนเชิญรัฐมนตรีและผู้บริหารระดับสูงจากหน่วยงานที่เกี่ยวข้องของไทย เข้าร่วมงานฯ รวมถึงรัฐมนตรีว่าการกระทรวงดิจิทัลเพื่อเศรษฐกิจและสังคม เข้าร่วมเป็น Keynote Speaker ในประเด็นที่เกี่ยวข้องกับด้านดิจิทัลของไทยอีกด้วย
******************************
รัฐบาลไทย-ข่าวทำเนียบรัฐบาล-สธ.ร่วมดูแลประชาชนงานอุ่นไอรัก คลายความหนาว
วันพฤหัสบดีที่ 22 กุมภาพันธ์ 2561
สธ.ร่วมดูแลประชาชนงานอุ่นไอรัก คลายความหนาว
กระทรวงสาธารณสุข ร่วมกับกองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุข    จิตอาสา และอาสาสมัครสาธารณสุข  จัดหน่วยแพทย์จิตอาสา ร่วมดูแลสุขภาพประชาชน “งานอุ่นไอรัก คลายความหนาว” ตลอดงานพร้อมส่งอสม.และจิตอาสาเดินเท้าดูแลช่วยเหลือผู้มาร่วม
กระทรวงสาธารณสุข ร่วมกับกองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุข จิตอาสา และอาสาสมัครสาธารณสุข จัดหน่วยแพทย์จิตอาสา ร่วมดูแลสุขภาพประชาชน “งานอุ่นไอรัก คลายความหนาว” ตลอดงานพร้อมส่งอสม.และจิตอาสาเดินเท้าดูแลช่วยเหลือผู้มาร่วมงาน
วันนี้ (22 กุมภาพันธ์ 2561) ที่กระทรวงสาธารณสุข จ.นนทบุรี นพ.เจษฎาโชคดํารงสุขปลัดกระทรวงสาธารณสุข ให้สัมภาษณ์ว่า กระทรวงสาธารณสุข ร่วมกับกองแพทย์หลวง สํานักการแพทย์กรุงเทพมหานคร เจ้าหน้าที่สาธารณสุขจิตอาสา และอาสาสมัครสาธารณสุขจัดหน่วยแพทย์จิตอาสา ร่วมดูแลสุขภาพประชาชน ที่มาเที่ยวงาน “งานอุ่นไอรัก คลายความหนาว” ตลอดงาน ทุกวัน เพื่อให้ประชาชนเที่ยวงานอย่างมีความสุขกับบรรยากาศที่สวยงาม ทั้งการแต่งกาย ดอกไม้ ร้านค้า แต่หากไม่สบายหรือเจ็บป่วยฉุกเฉินจะได้รับการดูแลจากหน่วยแพทย์และจิตอาสา ซึ่งตั้งจุดให้บริการ 3 จุด ดังนี้ จุดที่ 1 ด้านในสวนอัมพร จุดที่ 2อยู่ตรงประตูทางเข้าสนามเสือป่า และจุดที่ 3 ภายในอาคาร 604พร้อมทั้งเตรียมระบบส่งต่อไปยังโรงพยาบาลใกล้เคียง 7 แห่ง ได้แก่ วชิรพยาบาล โรงพยาบาลกลางโรงพยาบาลมิชชั่นโรงพยาบาลรามาธิบดี โรงพยาบาลราชวิถีโรงพยาบาลศิริราช และโรงพยาบาลพระมงกุฎเกล้า
นายแพทย์เจษฎากล่าวต่อว่า ตั้งแต่เปิดงานในวันที่ 8 กุมภาพันธ์ 2561 จนถึงวันนี้ พบว่าประชาชนส่วนใหญ่มีสุขภาพแข็งแรง มีผู้มารับบริการที่หน่วยแพทย์จิตอาสาประปราย ได้จัดอาสาสมัครสาธารณสุขและจิตอาสาเดินเท้าแจกยาดม แอมโมเนียแก่ประชาชนที่มาร่วมงาน พร้อมทั้งคอยสังเกตเพื่อให้การดูแลผู้ที่ต้องการความช่วยเหลือมายังหน่วยแพทย์จิตอาสา หากประชาชนที่มาร่วมงานต้องการบริการทางการแพทย์ ขอให้แจ้งแก่จิตอาสา ที่สวมปลอกแขนสีขาวมีสัญลักษณ์กากบาทสีเขียว ทั้งนี้ ขอให้ประชาชนดูแลสุขภาพ เตรียมร่างกายให้พร้อม ดื่มน้ํามากๆเตรียมร่ม พัด โดยเฉพาะผู้สูงอายุ เด็กเล็ก ผู้มีโรคประจําตัวขอให้ระมัดระวังเป็นพิเศษ หากเจ็บป่วยสามารถไปรับบริการที่หน่วยปฐมพยาบาล หรือโทรสายด่วน 1669
สําหรับการให้บริการของหน่วยแพทย์จิตอาสาตั้งแต่วันที่ 8 – 20 กุมภาพันธ์ 2561 ได้แจกยาดม/แอมโมเนีย 15,949 คน ปฐมพยาบาลเบื้องต้น เช่น ทําแผล รับยาแก้ปวด และให้บริการอื่น ๆ เช่นวัดความดันโลหิต ตรวจระดับน้ําตาลในเลือด 4,126 คนตรวจรักษาโรคทั่วไป 577 คน และส่งรักษาต่อ 12 คน
******************** 22 กุมภาพันธ์ 2561********************
รัฐบาลไทย-ข่าวทำเนียบรัฐบาล-สธ. เตือนผู้ขับรถทางไกลระวังหลับใน แนะพักผ่อนเต็มที่ งดดื่มเหล้าก่อนเดินทาง
วันอาทิตย์ที่ 15 เมษายน 2561
สธ. เตือนผู้ขับรถทางไกลระวังหลับใน แนะพักผ่อนเต็มที่ งดดื่มเหล้าก่อนเดินทาง
กระทรวงสาธารณสุข เตือนผู้ขับรถทางไกลระวังหลับใน  ก่อนเดินทางนอนพักให้เต็มที่ งดดื่มเครื่องดื่มแอลกอฮอล์ กําชับโรงพยาบาลในเส้นทางหลักจาก 4 ภาค  พร้อมรองรับเหตุฉุกเฉินในช่วงกลับจากฉลองสงกรานต์
นายแพทย์โอภาส การย์กวินพงศ์ รองปลัดกระทรวงสาธารณสุข และโฆษกกระทรวงสาธารณสุข ให้สัมภาษณ์ว่า ในวันนี้ (15 เมษายน 2561) ประชาชนเริ่มทยอยเดินทางกลับจากภูมิลําเนาและแหล่งท่องเที่ยว หลังหยุดยาวฉลองเทศกาลสงกรานต์ กระทรวงสาธารณสุขได้สั่งการให้โรงพยาบาลในเส้นทางหลักจาก4 ภาคจัดเตรียมกําลังแพทย์ พยาบาล เจ้าหน้าที่ หน่วยแพทย์ฉุกเฉิน รองรับเหตุฉุกเฉินในช่วงการเดินทางกลับของประชาชนอย่างเต็มที่ตลอด 24 ชั่วโมงเพื่อลดความสูญเสียให้มีน้อยที่สุด
ทั้งนี้ อุบัติเหตุในช่วงขากลับ ที่พบได้บ่อยและต้องระมัดระวัง คือ คนขับหลับในจากการพักผ่อนไม่เพียงพอ โดยเฉพาะผู้ที่ต้องขับรถในระยะทางไกลๆ ดังนั้น ก่อนเดินทางผู้ขับรถต้องนอนหลับพักผ่อนให้เพียงพอ7-9 ชั่วโมง หาเพื่อนร่วมทางพูดคุย ผลัดกันขับรถ หยุดพักรถทุกๆ150 กิโลเมตรหรือทุก2 ชั่วโมง แม้ว่าจะยังไม่รู้สึกเหนื่อย หลีกเลี่ยงการดื่มแอลกอฮอล์ รวมทั้งหลีกเลี่ยงการรับประทานยาที่ทําให้ง่วงซึมเมื่อรู้สึกง่วงล้า อย่าฝืนขับให้เปลี่ยนคนขับหรือแวะจอดรถในที่ปลอดภัยและงีบหลับประมาณ 15นาทีก็จะช่วยได้
สําหรับสัญญาณเตือนของอาการง่วงขณะขับรถ มี 8 ประการ ได้แก่ 1.หาวบ่อยและหาวต่อเนื่อง2.ใจลอยไม่มีสมาธิ3.เหนื่อยล้า หงุดหงิดกระวนกระวาย4.จําไม่ได้ว่าขับรถผ่านอะไรมา 5.หนักหนังตา ตาปรือ ลืมตาไม่ขึ้น มองเห็นภาพไม่ชัด6.มึน หนักศีรษะ 7.ขับรถส่ายไปมาหรือออกนอกเส้นทางและ 8.มองข้ามสัญญาณไฟและป้ายจราจร
****************************************15เมษายน 2561
รัฐบาลไทย-ข่าวทำเนียบรัฐบาล-ไทยอันดับ 1 ในเอเชีย ประเทศที่มีความพร้อมรับมือโรคระบาดดีที่สุดในโลก
วันจันทร์ที่ 2 มีนาคม 2563
ไทยอันดับ 1 ในเอเชีย ประเทศที่มีความพร้อมรับมือโรคระบาดดีที่สุดในโลก
วันจันทร์ที่ 2 มีนาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
นายโดนัลด์ ทรัมป์ ประธานาธิบดีสหรัฐฯ ได้แถลงข่าวเกี่ยวกับไวรัสโคโรนาสายพันธ์ใหม่ 2019 โดยเปิดเผยรายงานประเทศที่มีความเข้มแข็งด้านความมั่นคงด้านสุขภาพของมหาวิทยาลัยจอนส์ ฮอปกินส์ โดยประเทศไทยติดอันดับที่ 6 จากทั้งหมด 195 ประเทศ และเป็นประเทศกําลังพัฒนาประเทศเดียวที่ถูกจัดให้อยู่ในอันดับ 1 ใน 10 ของโลกและอันดับที่ 1 ในเอเชีย สําหรับประเทศที่มีความพร้อมในการเตรียมตัวรับมือโรคระบาดดีที่สุดในโลก และมีระบบการป้องกันการติดเชื้อที่ดีที่สุดอย่างรอบคอบ สะท้อนถึงความสามารถของไทยในการรับมือโรคระบาด ทําให้ไทยในขณะนี้ยังไม่เข้าสู่การแพร่ระบาดระดับ 3 และคนไทยติดเชื้อน้อยมากกว่าประเทศอื่น ๆ ในโลก
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ก.แรงงาน ย้ำ ไทยสนับสนุนโยกย้ายถิ่นฐานแรงงานที่ปลอดภัย
วันจันทร์ที่ 19 พฤศจิกายน 2561
ก.แรงงาน ย้ํา ไทยสนับสนุนโยกย้ายถิ่นฐานแรงงานที่ปลอดภัย
“ผู้ช่วยรัฐมนตรีแรงงาน” กล่าวถ้อยแถลงเวทีประชุมรัฐมนตรีกระบวนการโคลัมโบ ครั้งที่ ๖
ณ ประเทศเนปาล ย้ํา ประเทศไทยสนับสนุนกรอบกระบวนการโคลัมโบส่งเสริมการโยกย้ายถิ่นฐานแรงงานที่ปลอดภัย
เมื่อวันที่ 16 พฤศจิกายน 2561 พลตํารวจเอก อํานาจ อันอาตม์งาม ผู้ช่วยรัฐมนตรีว่าการกระทรวงแรงงาน เป็นหัวหน้าคณะผู้แทนไทย เข้าร่วมประชุมรัฐมนตรีกระบวนการโคลัมโบ ครั้งที่ ๖ จัดโดยกระทรวงแรงงาน การจ้างงานและประกันสังคมของเนปาลร่วมกับกระทรวงการต่างประเทศเนปาล ซึ่งมีรัฐมนตรี เอกอัครราชทูตและเจ้าหน้าที่อาวุโสจากประเทศสมาชิกกระบวนการโคลัมโบ ๑๒ ประเทศ ได้แก่อัฟกานิสถาน บังกลาเทศ กัมพูชา จีน อินโดนีเซีย อินเดีย เนปาล ปากีสถาน ฟิลิปปินส์ ศรีลังกา ไทยและเวียดนาม เข้าร่วมประชุมประมาณ ๕๐ คน โดยมี นายภควัต ตันสกุล เอกอัครราชทูตประจําประเทศเนปาล นายสมศักดิ์ อภิวันทนกุล ผู้ช่วยปลัดกระทรวงแรงงาน และผู้อํานวยการสํานักประสานความร่วมมือระหว่างประเทศ สํานักงานปลัดกระทรวงแรงงาน เข้าร่วมประชุมในครั้งนี้ด้วย ณ กรุงกาฐมาณฑุ ประเทศเนปาล
พล.ต.อ.อํานาจฯ กล่าวถ้อยแถลงต่อที่ประชุมครั้งนี้ว่า ประเทศไทยเป็นประเทศต้นทางและปลายทางของแรงงงาน กระทรวงแรงงานจึงดําเนินการเพื่อส่งเสริมและคุ้มครองทั้งแรงงานไทยที่ไปทํางาน
ในต่างประเทศและแรงงานต่างด้าวที่อยู่ในไทย โดยฝึกอบรมทักษะฝีมือแก่แรงงานไทยก่อนไปทํางานและได้รับการคุ้มครองจากสํานักงานแรงงานไทยในต่างประเทศร่วมกับสถานทูต ในขณะเดียวกัน ภายใต้นโยบายของ
พล ต.อ.อดุลย์ แสงสิงแก้ว รัฐมนตรีว่าการกระทรวงแรงงาน ประเทศไทยประสบความสําเร็จในการดําเนินนโยบายจัดระเบียบการบริหารจัดการแรงงานต่างด้าว โดยสามารถขึ้นทะเบียนแรงงานต่างด้าว จากประเทศเพื่อนบ้านได้ ถึง 1.3 ล้านคน และปรับปรุงการจัดทํา MOU กับประเทศต้นทาง เพื่อให้แรงงานต่างด้าวได้รับการคุ้มครองตามกฎหมายไทย และด้วยความพยายามอย่างต่อเนื่องของประเทศไทย สหรัฐอเมริกาได้ปรับสถานการณ์ปราบปรามการค้ามนุษย์ของประเทศไทยจาก Tier 2 Watch List มาเป็นระดับ Tier 2ซึ่งหัวหน้าคณะผู้แทนไทยได้เน้นย้ําถึงเจตนารมณ์ของประเทศไทยในการสนับสนุนการดําเนินการของกรอบกระบวนการโคลัมโบในการส่งเสริมให้มีการโยกย้ายถิ่นฐานที่ปลอดภัย เป็นระเบียบและเป็นปกติต่อไป
ทั้งนี้ ที่ประชุมได้มีการลงนามในปฏิญญากาฐมาณฑุ (Kathmandu Declration) เพื่อแสดงเจตนารมณ์ร่วมกันที่จะขับเคลื่อนกรอบความร่วมมือนี้ให้มีความก้าวหน้าและมุ่งไปสู่การบริหารจัดการด้านการจัดส่งแรงงานไปยังประเทศปลายทางที่มีประสิทธิภาพมากขึ้น และสอดคล้องกับแนวทางกรอบความร่วมมือระดับโลกอื่นๆ เช่น ข้อตกลงระหว่างประเทศว่าด้วยการโยกย้ายถิ่นฐานที่ปลอดภัย เป็นระเบียบและปกติ และเป้าหมายวาระเพื่อการพัฒนาแห่งสหประชาชาติ ค.ศ.๒๐๓๐ เป็นต้น
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ข้อมูล – ภาพ/
16 พฤศจิกายน 2561
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมสมทบทุนสร้างอาคารนวมินทรบพิตร 84 พรรษา รพ.ศิริราช ในวันครบรอบ 14 ปี บจ.ไปรษณีย์ไทย
วันพุธที่ 16 สิงหาคม 2560
กระทรวงดิจิทัลฯ ร่วมสมทบทุนสร้างอาคารนวมินทรบพิตร 84 พรรษา รพ.ศิริราช ในวันครบรอบ 14 ปี บจ.ไปรษณีย์ไทย
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม พร้อมด้วย นางสาวรัจนา เนตรแสงทิพย์ รองปลัดกระทรวงดิจิทัลฯ เข้าร่วมพิธีสงฆ์และร่วมแสดงความยินดีในงานวันครบรอบ 14 ปี ก้าวสู่ปีที่ 15 แห่งการจัดตั้งบริษัท ไปรษณีย์ไทย จํากัด หรือ ปณท โดยมีคณะผู้บริหารปณท ให้การต้อนรับ ในโอกาสนี้ กระทรวงดิจิทัลฯ ได้ร่วมกับ ปณท สมทบทุนสร้างอาคารนวมินทรบพิตร 84 พรรษา โรงพยาบาลศิริราชด้วย เมื่อวันที่ 15 สิงหาคม 2560 ณ ห้องโถงรับรอง ชั้น 2 อาคารภาณุรังษีไปรษณียาคาร บริษัท ไปรษณีย์ไทย จํากัด ถนนแจ้งวัฒนะ เขตหลักสี่ กรุงเทพฯ
*********************